Ifølge Banedanmark hænger de aktuelle problemer især sammen med ombygningen af Ringsted Station, der er blevet kaldt Danmarks største stationsombygning.

Økonomien omkring dette projekt er skredet med flere hundrede millioner kroner, hvilket har fået Banedanmark til at vælge en billigere ombygningsløsning, der samtidig forsinker processen med at koble eksisterende sporskifter med nye.

Det betyder, at trafikknudepunktet Ringsted i en periode kommer til at fungere som en flaskehals for togtrafik fra f.eks Odense og Næstved, indtil ombygn

Selvfølgelig er det ikke godt nok. Steen Neuchs, Banedanmark

ingen er færdig.

Den ”skrabede” ombygningsløsning på Ringsted Station betyder, at der ikke er kapacitet på den ni milliarder kroner dyre og spritnye jernbanestrækning til mere end to tog i timen før tidligst i midten af år 2020.

"Selvfølgelig er det ikke godt nok"

Til den tid forventer Banedanmark gradvist at kunne øge kapaciteten til fem tog i timen i hver retning i takt med, at de gamle og nye sporskifter i Ringsted bliver færdigkoblet.

- Selvfølgelig er det ikke godt nok, men vi arbejder alt, hvad vi kan, for at få fem tog sat ind i timen i hver retning, som vi lovede sidste år, siger anlægsdirektør Steen Neuchs fra Banedanmark.

Vi står med en spritny jernbane til ni milliarder kroner, der er dimensioneret til 24 tog i timen, men den åbner med kun to i timen. Kan du forstå, hvis det skaber undren?